CHG วิ่งผ่าน 3 บาทไหม?
ก่อนอื่นต้องเข้าใจก่อนว่า กระบวนการลงทุนในตลาดหุ้นมีประเด็นให้นักลงทุนต้องคิดมากมายหลายเรื่อง ซึ่งแต่ละเรื่องก็แฝงไว้ด้วยแง่มุมต่างๆ มากมาย บางเรื่องอาจเป็นไปตามที่คาดการณ์ แต่บางเรื่องอาจไม่เป็นไปตามที่คาดการณ์ ส่งผลให้นักลงทุนเกิดอาการผิดหวังขึ้นมาในทันที ทั้งที่ก่อนหน้านี้รู้อยู่แก่ใจว่า การลงทุนในตลาดหุ้นมีความเสี่ยง แต่สุดท้ายกลับทำใจยอมรับไม่ได้
8 เม.ย. 2560

สภาแมงเม่า : ดร.สมชาย
 
คุณสุนทรีย์ จากรามคำแห่ง 24  กรุงเทพฯ พูดถึงสถานการณ์ของหุ้น CHG หรือ บริษัท โรงพยาบาลจุฬารัตน์ จำกัด (มหาชน) ในช่วงไตรมาส 4 ปี 59 ค่อนข้างโดดเด่นในแง่ของการสร้างผลตอบแทนให้กับนักลงทุนที่เข้าเล่น และกลายเป็นหุ้นที่ดิฉันให้ความสนใจมากเป็นพิเศษในเวลาต่อมา เพราะเชื่อว่าในปี 60 รายได้และกำไรจะเติบโตอย่างมีนัยสำคัญ  จึงอยากให้อาจารย์ช่วยอธิบายถึงโอกาสที่หุ้นตัวนี้จะกระชากขึ้นทะลุ 3 บาท มีความเป็นไปได้มากน้อยขนาดไหนด้วยค่ะ
 
ก่อนอื่นต้องเข้าใจก่อนว่า กระบวนการลงทุนในตลาดหุ้นมีประเด็นให้นักลงทุนต้องคิดมากมายหลายเรื่อง ซึ่งแต่ละเรื่องก็แฝงไว้ด้วยแง่มุมต่างๆ มากมาย บางเรื่องอาจเป็นไปตามที่คาดการณ์ แต่บางเรื่องอาจไม่เป็นไปตามที่คาดการณ์ ส่งผลให้นักลงทุนเกิดอาการผิดหวังขึ้นมาในทันที ทั้งที่ก่อนหน้านี้รู้อยู่แก่ใจว่า การลงทุนในตลาดหุ้นมีความเสี่ยง แต่สุดท้ายกลับทำใจยอมรับไม่ได้
ตรงนี้เหมือนกับเหตุการณ์ของหุ้น CHG หรือ บริษัท โรงพยาบาลจุฬารัตน์ จำกัด (มหาชน) ซึ่งในช่วงแรกๆ ทุกคนมองเหมือนกันว่า หุ้นตัวนี้คงได้รับความนิยมแค่ระยะเวลาสั้นๆ พอเอาเข้าจริงๆ กลับมีนักลงทุนจำนวนหนึ่งที่เป็นแฟนพันธุ์แท้ กระโจนเข้าไล่ราคาหุ้นตลอดเวลา ส่งผลให้ราคาหุ้นวิ่งขึ้นไปยืนเหนือ 3 บาทอย่างแข็งแกร่ง และยังมีแนวโน้มไต่ระดับขึ้นไปอีกนะครับ
ที่น่าสนใจคือ หากการเคลื่อนตัวของราคาหุ้นออกมาในโทนนี้ ก็เป็นเรื่องที่น่าดีใจสุดๆ แต่นักลงทุนต้องพบกับความผิดหวังอย่างรุนแรง เมื่อราคาหุ้นทิ้งตัวลงมาอย่างต่อเนื่อง จนลงมาอยู่ต่ำกว่าระดับ 3 บาทเมื่อไตรมาส 2 ปี 59 แต่หลังจากนั้นราคาหุ้นได้ไต่ระดับขึ้นอย่างต่อเนื่อง จนเกือบจะขึ้นมายืนเหนือ 3 บาทได้อีกครั้ง
ประเด็นข้างต้นที่อาจารย์พูดถึงในคราวนี้ทำให้ตระหนักมากขึ้นว่า อย่าตั้งความหวังอะไรที่สูงเกินกว่าความเป็นจริงเป็นอันขาด เพราะทุกคนเคยเห็นมาแล้วว่า หุ้นตัวนี้มีลักษณะการเคลื่อนตัวเป็นแบบ “ขึ้นต่อเนื่อง แล้วทิ้งลงแรง ก่อนจะไซด์เวย์อัพ” ส่งผลให้จังหวะนี้เป็นโอกาสทองของการช้อนซื้อครับ
ฉะนั้นอย่าหวังในเรื่องที่ไม่เป็นเรื่อง เพราะหน้าที่ของนักลงทุนรายย่อยคือ ต้องหาทางสร้างกำไรในหุ้นตัวที่เป็นเป้าหมายในการลงทุนต่างหาก และในเมื่อเห็นกันอยู่แล้วว่า ไซเคิลของหุ้นกำลังปรับตัวขึ้นรอบใหม่ ย่อมมีสิทธิ์วิ่งขึ้นไปหาแนวต้านที่บริเวณ 3 บาทอีกครั้ง
ส่วนจะผ่านไปได้ หรือผ่านไปไม่ได้  มันเป็นอีกเรื่องหนึ่งนะครับ
เนื่องจากนโยบายของการซื้อหุ้นวันนี้ต้องยึดหลักการที่ว่า ต่อให้เป็นหุ้นดีขนาดไหน ก็ควรขายหุ้นเพื่อเอาเงินสดบางส่วนกลับมาก่อน!
…

กราฟประกอบคอลัมน์ : Aspen, ราคาปิด ณ วันที่ 7 เม.ย.60